НАЦРТ

На основу члана 6. тачка 12. и члана 7 Закона о финансирању локалне самоуправе (Сл.гласник РС бр. 62/06, 47/11, 93/12, 83/16 и 104/16 – др. закон), члана 39. став 1. тачка 3. Статута општине Оџаци (Сл.лист 17/2008 и 27/10), Скупштина општине Оџаци, на \_\_\_\_\_\_\_\_\_\_\_\_\_седници одржаној дана \_\_\_\_\_\_\_\_\_\_\_\_\_\_\_\_године, донела је

**О Д Л У К У**

**О НАКНАДАМА ЗА УСЛУГЕ КОЈЕ ОПШТИНСКА УПРАВА**

 **ВРШИ ДРУГИМ ЛИЦИМА**

**Члан 1.**

Овом Одлуком утврђује се висина накнаде за услуге које Општинска управа врши на захтев других лица:

**За списе и радње из области личног стања грађана плаћа се накнада и то:**

 1. За закључење брака у службеним просторијама Општинске управе и седиштима у матичним подручјима:

- у радно време 550,00 динара

- ван радног времена 1.100,00 динара

 2. За излазак ван службених просторија ради закључења брака од стране матичара:

 - за стара и болесна лица 1000,00 динара

 - за остала лица 11.000,00 динара

3. За издавање извода из матичних књига

 - на иностраном обрасцу 1.000,00 динара

 - на домаћем обрасцу 150,00 динара

4. Издавање уверења о слободном брачном стању- 330,00 динара

5. Издавање уверења о држављанству и других уверења из области грађанског стања - 100,00 динара

6. Издавање уверења на основу спроведеног поступка( по члану 30. ЗУП-а) - 330,00 динара

7. Издавање уверења по основу евиденције( по члану 29. ЗУП-а) – 150,00 динара

8. За пријем и обраду захтева ради оснивања радњи и осталих промена које Општинска управа врши за предузетнике и друге привредне субјекте, а за потребе Агенције за привредне регистре – 300,00 динара

9. За излазак на лице места службеног лица у циљу пописа и процене имовине умрлог по замолници - 500,00 динара

10. За израду записника о пријави закључења брака, признавању очинства, враћању на девојачко презиме и пријаву смрти – 200,00 динара

11. За комплетирање (састављање смртовнице) за оставинску расправу - 300,00 динара

**За списе и радње из области општих послова плаћа се накнада и то:**

12. Увид у списе предмета који се налазе у архиви 100,00 динара

13. Увид у пројкектну документацију која се налази у архиви 220,00 динара

14. Издавање преписа из архиве по сваком листу 110,00 динара

15. За опомену којом се ообвезник позива да плати таксу 110,00 динара

16. За фотокопирање по страници – 5,00 динара

**За списе и радње из области урбанизма,грађевинских послова(за све категорије и класификационе ознаке објеката) и заштите животне средине, плаћа се накнада и то:**

17. За информацију о локацији - 1050,00 динара

18. За издавање и измену локацијских услова- 1050,00 динара

19. За издавање и измену грађевинске дозволе- 1050,00 динара

20. За издавање и измену решења у складу са чланом 145.Закона o планирању и изградњи- 1050,00 динара

21. За издавање привремене грађевинске дозволе- 1050,00 динара

22. За пријаву радова- 1050,00 динара

23. За пријаву изградње темеља- 1050,00 динара

24. За завршетак објекта у конструктивном смислу- 1050,00 динара

25. За издавање употребне дозволе- 1050,00 динара

26. За преглед објеката за рушење по захтеву странке и то:

 - објекти(основе) до 100м2 по објекту – 1.000,00 динара

 - објекти(основе) преко 100м2 по објекту - 2.000,00 динара

27. За преглед темеља објекта по захтеву странке и то:

 - објекти(основе) до 100м2 – 1.100,00 динара

 - објекти(основе) преко 100м2 - 2.200,00 динара

28. За вођење поступка исељења бесправно усељених лица – 15.000,00 динара

29. За поступак за доношење Одлуке о изради Урбанистичког плана за правна и физичка лица – 160.000,00 динара

30. За поступак издавања потврда о етажирању по м2 и то:

 - за физичка лица – 15,00 динара

 - за правна лица – 20,00 динара

31. За поступак откупа стана у државној својини 1.500,00 динара

32. За оглашавање спровођења поступка Процене утицаја на животну средину у средствима информисања и то:

 - редован поступак – 25.000,00 динара

 - скраћени поступак – 18.000,00 динара

33. За увођење у посед пољопривредног земљишта у државној својини – 20.000,00 динара

34. За одлагање грађевинског отпада на локацији по решењу надлежног органа по 1 м3 одложеног отпада – 500 динара.

 **Члан 2.**

Под другим лицима из става 1. члана1. ове Одлуке подразумевају се сва правна и физичка лица.

**Члан 3.**

Накнада се не плаћа за списе и радње у поступку остваривања права из области друштвене бриге о деци и социјалне заштите, као и у вези са школовањем ученика и студената.

**Члан 4.**

Евиденцију о извршеним услугама из члана 1. Ове Одлуке води организациона јединица Општинске управе која врши услуге.

Корисници услуга дужни су уплаћивати утврђени износ, пре извршења услуге.

Уплата накнаде врши се уплатницом или електронски, у корист уплатног рачуна јавних прихода буџета општине Оџаци.

**Члан 5.**

Обвезник плаћања накнаде је корисник услуге.

За плаћање накнаде, обрачун камате за доцњу у плаћању, принудну наплату, примењују се одредбе Закона о пореском поступку и пореској администрацији.

**Члан 6.**

Ступањем на снагу ове Одлуке престаје да Решење о одређивању висине накнаде за рад Општинске управе општине Оџаци број 011-37/2008-II од 23.12.2008. године и Одлука о изменама и допунама одлуке о накнадама за услуге које општинска управа врши другим лицима број 011-53/2010-II од 29.12.2010.године.

 **Члан 7.**

Ова Одлука ступа на снагу наредног дана од дана објављивања у„Службеном листу општине Оџаци“, а примењиваће се од 01.01.2019. године.

**СКУПШТИНА ОПШТИНЕ ОЏАЦИ**

Број:

Дана:

О Џ А Ц И

 Председник Скупштине,

 Горан Ђаковић.

О б р а з л о ж е њ е

Правни основ за доношење ове одлуке налази се у њеној преамбули.

 Разлози за њено доношене:

 Закон о финасирању локалних самоуправа уређује начин обезбеђивања средстава локалним самоуправама. Стопе изворних прихода, као и начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом.

 Одлука се доноси се након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину, а изузетно и у случају доношења, односно измене закона или другог прописа којим се уређују изворни приходи јединице локалне самоуправе.

 Разлог за доношење ове одлуке је потреба усаглашавања са донетим новим прописима: Законом о изменама и допунама Закона о планирању и изградњи („Службени гласник РС“ 83/2018), Закона о општем управном поступку („Службени гласник РС“ 18/2016), Закон о изменама и допунама Закона о републичким административним таксама („Службени гласник РС“ 50/2018), Закона о изменама и допунама Закона о оверавању постписа, рукописа и преписа („Службени гласник РС“ 87/2018).

 Средства за спровођење ове одлуке нису потребна.